**Ministru kabineta rīkojuma „Par Ministru kabineta 2012.gada 17.maija rīkojuma Nr.223 „Par Valsts rīcības plānu militārās aviācijas nelaimes gadījumu seku novēršanai” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2014. gada 1. novembrī ir stājušies spēkā grozījumi likumā „Par aviāciju”. Šī likuma 66.panta otrajā daļā Ministru kabinetam ir dots deleģējums noteikt kārtību, kādā notiek aviācijas nelaimes gadījumos cietušo militārās aviācijas gaisa kuģu un cilvēku meklēšanas un glābšanas darbi, kā arī militārās aviācijas nelaimes gadījumu seku likvidēšanas kārtību un institūciju sadarbības kārtību. Likuma pārejas noteikumu 32. punktā ir noteikts, ka Ministru kabinetam līdz 2015. gada 30. martam ir jāizdod likuma „Par aviāciju” 66. panta otrajā daļā minētie noteikumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 17.maijā Ministru kabinetā tika apstiprināts Ministru kabineta rīkojums Nr.223 „Par Valsts rīcības plānu militārās aviācijas nelaimes gadījumu seku novēršanai”, kas paredz par šī plāna pasākumu izpildi atbildīgās institūcijas, iesaistītās institūcijas un institūciju sadarbības principus. Ņemot vērā grozījumus likumā „Par aviāciju” un Ministru kabinetam šī likuma 66.panta otrajā daļā doto deleģējumu, ir izstrādāts Ministru kabineta noteikumu projekts „Kārtība, kādā notiek aviācijas nelaimes gadījumos cietušo militārās aviācijas gaisa kuģu un cilvēku meklēšanas un glābšanas darbi, kā arī militārās aviācijas nelaimes gadījumu seku likvidēšanas kārtība un institūciju sadarbības kārtība”.Līdz ar šo Ministru kabineta noteikumu spēkā stāšanos Ministru kabineta 2012.gada 17.maija rīkojums Nr.223 „Par Valsts rīcības plānu militārās aviācijas nelaimes gadījumu seku novēršanai” atzīstams par spēku zaudējušu, jo Ministru kabineta noteikumos tiek noregulēti un pilnveidoti jautājumi, kas tika atrunāti šajā rīkojumā. |
| 3. | Projekta izstrādē iesaistītās institūcijas | Ministru kabineta rīkojuma projektu „Par Ministru kabineta 2012.gada 17.maija rīkojuma Nr.223 „Par Valsts rīcības plānu militārās aviācijas nelaimes gadījumu seku novēršanai” atzīšanu par spēku zaudējušu” izstrādājusi Aizsardzības ministrija. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar šo projektu tiek virzīts Ministru kabineta noteikumu projekts „Kārtība, kādā notiek aviācijas nelaimes gadījumos cietušo militārās aviācijas gaisa kuģu un cilvēku meklēšanas un glābšanas darbi, kā arī militārās aviācijas nelaimes gadījumu seku likvidēšanas kārtība un institūciju sadarbības kārtība”.  |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

Anotācijas II, III, V, VI un VII sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J.Sārts

07.04.2015. 11:07

388

E.Svarenieks 67335029

edgars.svarenieks@mod.gov.lv